 ​​ໃຈ​ດວງ​ນ້ອຍ ສົ່ງ​ໃຈຮັກ​ມາ​ໃຫ້ - ວີນາ ສະຫວັນ
ຂໍມອບເພງ ຄິດຮອດຢ່າງແຮງ ຂອງນ້ອງອາລຸນີ ດາລາວົງ ຄົງຈະເຮັດໃຫ້ທ່ານຜູ້ຟັງຫຼາຍໆທ່ານ ຄິດຮອດບ້ານ. ຂໍເຊີນມ່ວນໆກັບເພງນີ້.
ສບາຍດີແລະຍິນດີຕ້ອນຮັບທ່ານຜູ້ຟັງເຂົ້າສູ່ຣາຍການສຽງເພງຈາກແດນໄກຂອງ VOA ໃນຄ່ຳຄືນວັນນີ້ ວັນນະສອນ ໄດ້ຫາຍໜ້າໄປຫຼາຍສັບປະດາ ແລະຕອນນີ້ ກໍກັບມາແລ້ວ ກັບມາຈັດເພງມ່ວນໆໃຫ້ທ່ານຜູ້ຟັງ ໄດ້ຮັບຟັງກັນ ຊ່ວງນີ້ກໍເຂົ້າລະດູໜາວແລ້ວ ກໍຂໍໃຫ້ຮັກສາສຸກຂະພາບດ້ວຍ ຢ່າໄດ້ເຈັບໄດ້ໄຂ ຈະໄດ້ມາຟັງເພງມ່ວນໆນຳກັນ…ຕໍ່ໄປເປັນ ສຽງຫວານໆ ແຫບສະເໜ່ຂອງສຽງຮ້ອງຂອງສິນລະປິນສາວຈາກການາດາ Vina Savanh ທີ່ສົ່ງຄວາມໄນເຖິງໜຸ່ມໆວ່າ ອາກາດໜາວແລ້ວ ຂໍເຊີນໄປຟັງພ້ອມໆກັນເລີຍ ພ້ອມດຽວກັນນີ້ ວັນນະສອນ ກໍຫາໄດ້ຮັບຜົນງານເພງ single ໃໝ່ຂອງສິນລະປິນສາວ ຈາກ ສປປ ລາວ ທີ່ໄດ້ບັນຈົງສົ່ງສຽງຫວານໆມາກັບສຽງເພງ ເພື່ອມອບໃຫ້ແຟນລາຍການສຽງເພງຈາກແດນໄກທຸກໆທ່ານ ໂດຍສະເພາະທ່ານທີ່ຢູ່ຫ່າງໄກຈາກພູມລຳເນົາບ້ານເກີດເມືອງນອນ ແລະວັນນະສອນ ຫວັງວ່າ ເນື້ອໄນຂອງເພງນີ້ ເພງ  ຈະເຮັດໃຫ້ຫຼາຍໆທ່ານມີຄວາມສຸກ ຄ້ອຍຕາມເພງ ແລະວ່າ ຢາກໃຫ້ໄດ້ກັບໄປຫາຖິ່ນເດີມ ຖິ່ນທີ່ເຄີຍເນົາແລ້ວ ກໍຈະຍິ່ງສຸກໃຈ ວັນນະສອນ ກໍຂໍອວຍພອນໃຫ້ຫຼາຍໆ ໄດ້ມີໂອກາດ ກັບໄປກາບໄຫວ້ບັນພະບຸລຸດ ຜູ້ເຖົ້າຜູ້ແກ່ ທີ່ເຮົານັບຖື ຂໍຍິນດີກັບນ້ອງ ທີ່ໄດ້ສົ່ງເພງມ່ວນໆມາໃຫ້ຟັງ ຂໍສັນລະເສີນ ແລະສືບສານ ສືບທອດ ຮັກສາເພງລາວ ຕໍ່ໆໄປ ສ່ວນເພງຕໍ່ໄປນີ້ ກໍເປັນອີກເພງນຶ່ງທີ່ຕິດຫູ ທ່ານຜູ້ຟັງ ຖ້າວັນນະສອນ ມີໂອກາດ ກໍມັກ ຈະນຳຜົນງານເພງອະມະຕະຂອງລາວມາເປີດໃຫ້ທ່ານໄດ້ຮັບຟັງກັນ ເພາະຈະປູກຝັງໃຫ້ເດັກລາວຣຸ່ນໃຫມ່ໃນທົ່ວໂລກ ໄດ້ຮັບຟັງກັນ ແລະເຂົ້າໃຈເຖິງວັດທະນະທຳ ພາສາ ປາກເວົ້າ ແລະຄວາມເປັນມາຂອງຊາດລາວ ແລະວ່າເພງນີ້ ໄດ້ບົ່ງບອກເຖິງທຸກສິ່ງຢ່າງທີ່ໄດ້ ກ່າວມາຂ້າງເທິງທັງໝົດ ຂໍເຊີນມ່ວນຊື່ນກັບເພງນີ້ “” ໂດຍ ຢ່າລືມກັບມາພົບກັບວັນນະສອນພ້ອມດ້ວຍສຽງເພງມວ່ນໆ ໃນລາຍການສຽງເພງຈາກແດນໄກໄດ້ອີກໃຫມ່ໃນສັປດາຫນ້າ ຂໍໃຫ້ທຸກໆທ່ານນອນລັບຝັນດີ